สวัสดีค่ะ หนูอายุ 18 ปี มีอาการปัสสาวะไม่สุด เวลาปัสสาวะเสร็จแล้ว เหมือนจะมีออกมาอีก แต่ไม่ออกค่ะ ต้องนั่งสักพักจึงมีออกมานิดเดียว ไหลเป็นหยดบ้าง ไหลนิดเดียวบ้าง แล้วเวลาจะปัสสาวะต้องนั่งสักพักกว่าปัสสาวะจะออก แบบนี้เป็นอะไรคะ
สวัสดีค่ะ อาการปัสสาวะไม่สุด ปัสสาวะบ่อยอาจเป็นอาการของการติดเชื้อทางเดินปัสสาวะส่วนล่าง ซึ่งนอกจากอาการข้างต้นแล้ว บางรายอาจมีอาการแสบขณะปัสสาวะกลั้นปัสสาวะไม่ได้ปัสสาวะอาจมีสีขุ่น หรือมีเลือดปนปวดบริเวณท้องน้อย และอาจมีอาการเจ็บขณะมีเพศสัมพันธ์ได้ ซึ่งเชื้อที่เป็นสาเหตุอาจเป็น- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย พบในผู้หญิงมากกว่าผู้ชาย หญิงตั้งครรภ์ ผู้สูงอายุ ผู้ที่มีโรคเบาหวาน มีนิ่วในกระเพาะปัสสาวะ มีมดลูกโต เป็นต้น- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำมากๆ เพื่อช่วยขับแบคทีเรียออกมาหลีกเลี่ยงการดื่มชา กาแฟ หรือแอลกอฮอล์ไม่กลั้นปัสสาวะหลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้นควรไปพบแพทย์เพื่อตรวจหาสาเหตุของเชื้อ และทานยาตามชนิดของเชื้อค่ะในผู้ที่เคยมีการติดเชื้อทางเดินปัสสาวะแล้วที่มีแนวโน้มจะกลับมาเป็นซ้ำได้อีก จึงควรหลีกเลี่ยงปัจจัยเสี่ยง เช่น การกลั้นปัสสาวะและการดื่มน้ำน้อย และหากมีเพศสัมพันธ์แนะนำให้ปัสสาวะทั้งก่อนและหลังการมีเพศสัมพันธ์ค่ะ